open-index/open-wikipedia-markdown huggingface dataset:
Jens Amundsen Fenstad

**Jens Amundsen Fenstad** (1778–1825) var en norsk falskmyntner, den siste som ble henrettet for falskmyntneri i Norge.

## Bakgrunn
Fenstad ble døpt den 3. mai 1778 i daværende Stadsbygd prestegjeld, nåværende Indre Fosen kommune. Han var sønn av en selveiende bonde, og ble morløs i en alder av fem år. Han giftet seg i 1801 og ble far til fire barn, men kom tidlig i konflikt med både loven og sine naboer. Foruten tyveri, nasking og omstreiferi ble notorisk kjent som falskmyntner. Han er også kjent som den eneste i norgeshistorien som har fått fire dødsdommer etter hverandre.

Første arrestasjon fant sted i 1807, da for å ha stjålet garn fra sin egen far. Han satt i Tukthuset i Trondheim i 6 måneder, og lærte der falskmyntneri av en medfange, Ivar Mæhlum fra Orkdal.

### Dødsdom nr. 1
I 1812 ble han på ny arrestert for tyveri. Under forhørene tilsto han å ha forfalsket flere hundre riksdaler. Det gikk imidlertid lang tid før endelig domfellelse, vesentlig fordi han rømte fra arresten flere ganger under sakens gang. Ikke før den 27. juni 1818 falt dødsdommen over ham i Høyesterett. Allerede den 17. august 1818 ble han benådet av Kongen; den nye straffen var livstids festningsarrest. Han skulle tilbringe denne livstiden på Bergenhus festning for å vanskeliggjøre flere rømninger.

### Dødsdom nr. 2
Mens Fenstad satt på Bergenhus festning, fremstilte han nye, falske sedler. For dette ble han dømt til døden for annen gang den 19. februar 1820. I mellomtiden hadde han rømt på ny, men etter å ha blitt fanget igjen ble han også benådet for annen gang, den 3. juni 1820. Den nye straffen var på ny livstid på Bergenhus festning, men nå under streng bevoktning.

### Dødsdom nr. 3
Også under dette oppholdet produserte Fenstad falske sedler om natten, mens han var lenket til en stokk sammen med andre fanger. For dette ble han på ny idømt dødsdom i Høyesterett, nå 10. september 1822. Denne gangen ba justisdepartementet om at dommen skulle fullbyrdes, men Kongen benådet Fenstad nok en gang 14. oktober 1822. Atter en gang ble det livstid, men nå innledet av piskestraff (27 slag).

### Dødsdom nr. 4
Samme år, 1822, rømte Fenstad enda en gang. Etter å ha reist Syd-Norge rundt med en avstikker inn i Sverige ble han arrestert på Sunnmøre i 1824. Reisen var i sin helhet finansiert med falske sedler. Den 28. juni 1825 bekreftet Norges Høyesterett den 4. dødsdommen, og denne gangen aksepterte kong Carl Johan fullbyrdelse den 11. oktober 1825. 

### Henrettelse
Henrettelsen foregikk på retterstedet på Nordnes i Bergen 9. november 1825, skarpretter var Johannes Mühlhausen. Liket ble hentet av slaver fra Bergenhus og ble begravd utenfor St. Pauls kirkegård, Fenstad skulle ikke ligge i vigslet jord – han skulle rett til helvete for sin store forbrytelse.

## Kilder
* Rigstidende
* Departementstidende
* Jens Fenstad - falskmynter på sin hals", Nidaros Forlag 1985.
* Stadsbygd bind 2 s.235, Kristoffer Rein 1983.

## Eksterne lenker
* Falskmyntnere gjennom tidene, artikkel hos Norgeshistorie.no
Varalden kraftverk

**Varalden kraftverk** er et vannkraftverk på Varaldskogen, i Kongsvinger kommune, Innlandet.

Verket startet produksjonen 1985. Installert effekt er 570 kW på en  semi-kaplanturbin. Midlere årsproduksjon er på 1,5 GWh.

Kraftverket utnytter fallet på 8 meter   i den lille elva Sikåa, som renner ut ved enden av Varalden, som reguleres mellom 197 og 203 moh.

Vannet fra magasinet benyttes også i Bedafors kraftverk.

Eier er Hafslund E-CO (var Eidsiva vannkraft).

## Referanser


## Kilder
* 
* NVE vannkraftdatabase
* Hafslund E-CO
Bedafors kraftverk

**Bedafors kraftverk** er et vannkraftverk i Kongsvinger kommune i Innlandet. 

Verket startet produksjonen i 1985. Installert effekt er 1,2 MW på en  kaplanturbin. Midlere årsproduksjon er på 3,9 GWh.

Kraftverket utnytter et fall på 19 meter i elven Sikåa. 

Verket ligger ca. 1 km nedenfor utløpet av Varaldsjøen som reguleres mellom 203 og 197 moh. Vannet fra magasinet benyttes også i Varalden kraftverk.

Eier er Hafslund E-Co Vannkraft AS.

## Referanser


## Kilder
* 
* NVE vannkraftdatabase
* Hafslund E-CO
Asconius Pedianus

**Quintus Asconius Pedianus** (født ca. 9 f.Kr., død ca. 76 e.Kr.) var en romersk grammatiker og historiker, sannsynligvis en innfødt av Patavium (dagens Padova).

I sine senere år bodde Asconius i Roma hvor han døde etter å ha vært blind i tolv år i en alder av åttifem. I løpet av regimene til Claudius og Nero satte han sammen for sine sønner fra ulike kilder verket *Ætablica* (*Bekjentgjørelser*), korte rapporter og kommentarer (*commentarii*) av Ciceros upubliserte taler, *[[Ciceros Marcus Tullius Tiro|Tiros]] liv*, taler og brev fra Ciceros samtidige, ulike historiske skribenter som Varro, Atticus, Antias, Tuditanus, og Fenestella (en samtidig av Titus Livius som han ofte kritiserer); historiske kommentarer på Ciceros taler hvor kun fem, *viz*, *in Pisonem*, *pro Scauro*, *pro Milone*, *pro Cornelio* og *in toga candida*, er bevart i svært ødelagte og fragmenterte utgaver under den moderne tittelen *Q. Asconii Pediani Orationvm Ciceronis qvinqve enarratio*.

I et notat om talen *pro Scauro* skriver han om Longus Caecina (død 57 e.Kr.) som om han fortsatt lever mens hans ord antyder at Claudius (død 55) ikke var i live. Dette utsagnet må derfor ha blitt skrevet mellom år 54 og år 57. Disse verdifulle notatene, skrevet på god latin, beretter kort om historiske hendelser. En kommentar på hovedsakelig grammatikalsk karakter om Neros Verrine-taler er alminnelig sett på som ikke ekte.

Begge verkene ble funnet av Gianfrancesco Poggio Bracciolini i et manuskript i Sankt Gallen (Sveits) i 1416. Dette manuskriptet er tapt, men det ble gjort tre avskrifter av Poggio, Zomini (Sozomenus) av Pistoia og Bartolommeo da Montelciano. Avskriften til Poggio er i dag ved Madrid (*Matritensis X. 81*) og det til Zomini er ved biblioteket Forteguerri i Pistoia (*No. 37*). En kopi av Bartolommeos avskrift er i Firenze (*Laur. 5*). De senere manuskripter er avledet fra Poggios kopi.

Andre verker tilskrevet Asconius er:

* Livet til Sallust
* Et forsvar av Virgil mot hans baktalere
* En avhandling (muligens et symposium som imiterer Platon) om helse og et langt liv.

## Litteratur
**Utgaver ved:**
* Kiessling and Scholl (1875)
* Albert Curtis Clark (Oxford, 1907), inneholder tidligere ikke utgitte samlinger av Poggios manuskript.
* Asconius online hos Attalus.org

**Se også:**
* Madvig, *De Asconio Pediano* (1828).
* Asconius: *Commentaries on Five Speeches of Cicero*, Simon Squires (1990)
Brødbølfoss kraftverk

**Brødbølfoss kraftverk** er et vannkraftverk i Kongsvinger kommune i Innlandet.

Verket startet produksjonen 1. juli 1921 og verket ble modifisert i 1976.

Installert effekt er 2,7 MW på to francisturbiner. 
Midlere årsproduksjon er på 13 GWh.

Kraftverket utnytter et fall på 40 meter mellom Gylterudsjøen og Utgardsjøen.

Verket har Varaldsjøen og Møkeren som magasiner. Møkeren reguleres mellom 175 og 174 moh.

Eier er Eidsiva vannkraft.

## Referanser


## Kilder
* 
* NVE vannkraftdatabase
* Hafslund E-CO
Jolly Kramer-Johansens gate (Oslo)

**Jolly Kramer-Johansens gate** (2–8) ligger på Torshov i Oslo, og går fra Johan Selmers gate til Nordkappgata. Veien var tidligere en del av Fagerheimgata, men ble i 1999 oppkalt etter musikeren og komponisten Jolly Kramer-Johansen. Kramer-Johansen bodde hele livet på Torshov. 1. mai 2002 ble også en byste, utformet av hans sønn, tidligere skuespiller Willy Kramer-Johansen, avduket i Torshovparken, like ved Jolly Kramer-Johansens gate. Dette i forbindelse med 100-års markeringen for Kramer-Johansens fødsel.

## Litteratur
* 

## Eksterne lenker
*
Peter Shaffer

**Peter Shaffer** (født 15. mai 1926 i Liverpool, død 6. juni 2016 i Cork) var en britisk dramatiker og forfatter. Han skrev blant annet skuespillene *[[Svart komedie, hvite løgner]]* (1965), *[[Equus (skuespill)|Equus]]* (1973, filmatisert 1977) og *[[Amadeus (teaterstykke)|Amadeus]]* (1979, filmatisert 1984).

Shaffer ble født i en jødisk familie i Liverpool, sønn av Reka (født Fredman) og Jack Shaffer, en eiendomsmegler. Han var tvillingbror, og broren er også dramatiker, Anthony Shaffer.

Shaffer fikk sin utdannelse ved St Paul's School i London og deretter et stipend for Trinity College ved Universitetet i Cambridge, hvor han studerte historie. Han var kullgruvearbeider under den andre verdenskrig som en av «Bevin Boys», menn som ble utskrevet som en del av verneplikt. Han hadde deretter en rekke jobber, inkludert å arbeide i bokhandel og assistent i et bibliotek, før han oppdaget sitt talent for drama.

Han mottok Tony Award to ganger, både for *Equus* og *Amadeus*.

## Referanser


## Eksterne lenker
* 
* Avskrift og klipp fra et intervju med Mike Wood for William Inge Center for the Arts.
* Liste over utgivelser
Fredsindeks

**Fredsindeks** eller **Global Peace Index** er et forsøk på å måle fredeligheten i et land eller region. Indeksen beregnes av *[[The Economist]]*, et internasjonalt panel av fredseksperter fra fredsinstitutter og tenketanker, sammen med *Centre for Peace and Conflict Studies*, University of Sydney, Australia. Listen ble etablert i mai 2007, og hevdes å være første studiet som rangerer land over hele verden i henhold til deres fredelighet. Studiet er hjertebarnet til den australske entreprenøren Steve Killelea og er hyllet av personer som Dalai Lama, erkebiskop Desmond Tutu, og tidligere president Jimmy Carter. Faktorer undersøkt av forfatterne omfatter interne faktorer som voldsbruk og kriminalitet i landet og faktorer i landenes eksterne relasjoner som militærmakt og kriger. Norge var plassert på 1. plass i 2007, men er pr 2023 på 24. plass.

## Rangeringen på Global Peace Index for 2020
Jo fredeligere nasjonen er, jo høyere kommer den på rangeringen.

## Referanser


## Eksterne lenker
* Full tabell med detaljer og historikk – Official Global Peace Index Site
Kanadisk minigris

**Kanadisk minigris** er en betegnelse brukes av noen oppdrettere i Norge om små griser som nedstammer fra vietnamesiske hengebuksvin som ble importert til Canada på 1980-tallet, men som siden er krysset med andre små griser importert til Nord-Amerika. Minigris er ikke en spesiell griserase, men en samlebenevnelse for griser som er avlet spesielt med tanke på ikke å bli særlig store.
Kanadisk minigris er ikke en rase man opererer med som en ekte rase, men kan sammenlignes med nano, micro og teacup-betegnelsene som brukes i feks USA. Disse betegnelsene brukes av oppdrettere for å gi inntrykk av at de har griser som er spesielt små ift andre minigriser. De promoterer ofte sultefôring og mangelfull kost  Dersom man ønsker en reell oversikt over «ekte» raser anbefales det å logge seg inn på American mini pig assosciation sine sider. Der finnes også en korrekt oversikt over opphavet til minigrisen

## Historikk
De første små grisene i Nord-Amerika ble importert til Bowmanville Zoo i Ontario i Canada fra en svensk dyrehage i 1985. Ungene til disse ble solgt til forskjellige dyrehager i USA og til privatpersoner som kjæledyr.  I 1990 og i 1989 ble andre små griser importert og blandet med grisene av kanadisk avstamning. I 1993 ble "The Miniature Potbellied Pig Registry" opprettet for å holde orden på stamtavlene til de forskjellige grisene, men registeret ble oppløst på slutten av 90-tallet. I dag er tamme små hengebuksvin nesten alltid blandingsraser, og vietnamesisk hengebuksvin er en truet art.

## Kjæledyr
En voksen minigris kan veie 40–80 &nbsp;kg, og har en forventet levetid på 10-20år. Som kjæledyr er griser ikke så enkle å ta med seg til utlandet, og det er krav til merking og sporbarhet. Minigriser som får mangelfull næring og/eller for lite mat, kan bli mindre enn griser som får utvikle seg normalt, men det får ofte store konsekvenser. Det ville være som å sulte et menneske for å holde det lite. Det er forbudt å mate grisen med kjøtt fra ku, sau eller geit på grunn av smittefare. "Klikk-trening" er effektivt på griser, og å holde to griser sammen bidrar til mer aktivitet og stimuli.

## Se også
* Vietnamesisk hengebuksvin
* Minigris
* Gris

## Referanser
Roppa kraftverk

**Roppa kraftverk** er et vannkraftverk  i Gausdal kommune i Innlandet fylke.

Kraftverket utnytter fallet på 390 m mellom Ropptjørn og dalbunnen ved Bødalen.

Ropptjørn reguleres mellom 828 og 823 moh. Hornsjøen  er også magasin for verket og reguleres mellom 845 og 841 moh.

Kraftverket  har en ytelse på 5 MW.  Årsproduksjon i et normalår er på rundt 31 GWh.

Aggregatet består av en peltonturbin.

Det ble satt i drift i 1976,

## Se også

* Bruddet i Roppdammen

## Referanser


## Kilder
* 
* NVE vannkraftdatabase
* Hafslund E-CO
Holsfossen kraftverk

**Holsfossen kraftverk** er et vannkraftverk  i Gausdal kommune i Innlandet fylke.

Kraftverket utnytter et fall på 24 m i Jøra. Det er et elvekraftverk uten eget reguleringsmagasin.

Kraftverket ble bygget i 1914, og ombygget i 1930. Et nytt kraftverk med dam og rørgate ble tatt i bruk i 2014, alt det gamle er revet.

Det nye kraftverket har en ytelse på 2,2 MW fra en kaplanturbin. Årsproduksjon er 8,5 GWh.

## Referanser


## Kilder
* 
* NVE vannkraftdatabase
* Hafslund E-CO

## Eksterne lenker
* Eidsiva vannkraft (Arkiv)
* Gausdal kommune (Arkiv)
*
Terje Strømdahl

**Terje Strømdahl** (født 1952) er en norsk skuespiller, dramapedagog og regissør. 

## Karriere
Tidlig i karrieren ble han kjent for norske TV-seere som medprogramleder for NRK Barne-TVs serie *[[Portveien 2]]. *Senere var han gjennomgangsfigur på NRK som karakterene Jean Claude og Sorte Maske i flere underholdningsserier. I 2002 debuterte han som regissør på NRK med sitcom-serien *Mia*. 

Som sceneskuespiller har Strømdahl arbeidet ved Nationaltheatret, Torshovteatret og Oslo Nye Teater, og har gjestet Trøndelag Teater flere ganger. 

Strømdahl har også lest inn lydbøker og medvirket i radioproduksjoner.

## Priser og utmerkelser
Terje Strømdahl mottok kritikerprisen i 1998/1999 for rollen som «Gutten» i *[[Den 25. timen (skuespill)|Den 25. timen]]* av P.O. Enquist. I 2001 ble han tildelt Heddaprisen for «fremragende sceneprestasjon» for sin rolle som Salieri i *Amadeus* av Peter Shaffer, og i 2019 fikk han Gammleng-prisen i klassen «Skuespiller».

## Familie
Terje Strømdahl er bror til læreren Trond Strømdahl.

## Roller (utvalg)

## Utvalgte innlesninger på lydbok
* 1999: *[[Julemysteriet]]* av Jostein Gaarder – lest inn sammen med Anne Marit Jacobsen
* 2000: *[[Matilda (bok)|Matilda]]* av Roald Dahl
* 2005: *[[Ulvebror]]* av Michelle Paver
* 2008: *[[Jeg er brødrene Walker]]* av Jan Kjærstad
* 2009: *[[Willie Nickersons Egg]]* av Jon Larsen

## Referanser


## Eksterne lenker
*
Mesna kraftverk

**Mesna kraftverk** er et vannkraftverk  i Lillehammer kommune i Innlandet fylke.  Kraftverket utnytter fallet på 360 m mellom Mesnaelva og Mjøsa ved Lillehammer sentrum.

Kraftverket ble satt i drift i 1984. Anlegget er bygd inn i fjell under Lillehammer sentrum.

I 1985 ble stasjonen oversvømmet etter kraftig regnvær, som medførte store skader og et driftsavbrudd på 2 måneder. Den offisielle innvielsen ble dermed utsatt til 1986.

Kraftverket har en ytelse på 36 MW fordelt på to francisturbiner, på hhv 25 og 12,5 MW. Midlere årsproduksjon er på 175 GWh.

Nord-Mesna og Sør-Mesna er magasin for verket og reguleres mellom 520 og 511 moh.

Bruken av Mesnafossen til å produsere elektrisk kraft tok til i 1894. Vannet ble da ført i en rørgate fra Kroken til kraftverket.

## Litteratur
* 

## Referanser


## Kilder
* 
* NVE vannkraftdatabase
* E-CO om Mesna
Tyria I kraftverk

**Tyria I kraftverk** er et vannkraftverk  i Ringsaker kommune i Innlandet fylke.

Kraftverket utnytter et fall på 165 m i elven Tyria. Kraftstasjonen ligger ved  Nord-Mesna.

Kraftverket ble satt i drift i 1949, og har en ytelse på 3 MW med en francisturbin. Midlere årsproduksjon er på 15 GWh.

## Referanser


## Kilder
* 
* NVE vannkraftdatabase
* Hafslund E-CO
Christine Colombo Nilsen

**Christine Colombo Nilsen** (født  30. april 1982) er en norsk tidligere fotballkeeper som fikk ni landslagskamper.

Hun spilte sine barneår for Kambo IL, dernest for Athene Moss fra 1999 som ga sølv i NM i fotball for kvinner 1999, samt  ble i 2001 førstekeeper etter Bente Nordbys avgang. Så fulgte en sesong for Arna-Bjørnar i Bergen der hun erstattet legendariske Reidun Seth og fikk sølv i NM i fotball for kvinner 2002.

I 2003 ble hun solgt til Liungen IF som senhøstes lånte henne ut til Medkila men satt ikke på benken da laget vant finalen i NM i fotball for kvinner 2003. I desember 2004 erstattet hun Bente Nordby som keeper for Kolbotn Fotball Kvinner.

Nilsen var i troppen til EM i fotball for kvinner 2005, men debuterte ikke på A-landslaget før den 11. mars 2006 i en kamp mot Finland, og har til sammen spilt 21 U-landskamper.  Hun var med i troppen til VM i fotball for damer 2007 i Kina, Sommer-OL 2008 i Pnom Penh og EM i fotball for kvinner 2009.

Etter lite spilletid i Kolbotn skiftet hun i oktober 2009 jobb og startet (sammen med Isabell Herlovsen) for franske Olympique lyonnais, som nådde finalen i Mesterligaen i fotball for kvinner 2009/10. Christine var reserve i den kampen.  I 2010 la hun opp for å satse heltid som frisør, men fikk noen kamper høsten 2010 og 2011 for Arna-Bjørnar mens Erika Skarbø lå skadet. Hennes siste kamper i Toppserien 2012 var for Vålerenga Fotball Damer.

## Referanser


## Eksterne lenker
*
Miriam Neels-Hansson

**Miriam Neels-Hansson** (1897–1971) var en norsk skuespiller. Hun er mest kjent i rollen som Rakel Bals i den norske filmen *[[Tante Pose (film)|Tante Pose]]* fra 1940.

## Filmografi (utvalg)
* 1940 – *[[Tante Pose (film)|Tante Pose]]*

## Referanser


## Eksterne lenker
*
Eva Lunde

**Eva Lunde** (født 23. april 1922 på Jeløya ved Moss, død 14. oktober 1996) var en norsk skuespiller. Hun har hatt roller i flere norske filmer, deriblant *[[Tante Pose (film)|Tante Pose]]* og *[[Den forsvundne pølsemaker]]*. Fra 1948 var hun tilknyttet Trøndelag Teater, hvor hun var en bærende, allsidig kraft.

## Filmografi
* 1954 – *[[I moralens navn]]*
* 1943 – *[[Den nye lægen]]* – Rigmor, hans datter
* 1942 – *[[Det æ'kke te å tru]]* – Unni Borg
* 1942 – *[[Den farlige leken]]*
* 1942 – *[[En herre med bart]]* – Claire, fru Niehlsens datter
* 1941 – *[[Den forsvundne pølsemaker]]* – Solveig Brand
* 1940 – *[[Tante Pose (film)|Tante Pose]]* – Ruth Bals, datter
* 1939 &ndash; *[[De vergeløse (film)|De vergeløse]]* – Gunda

## Referanser


## Eksterne lenker
* 
* Eva Lundes rolleliste
Purpurneseordenen

**Purpurneseordenen** eller **Purpurnæseordenen** ble stiftet i 1873 i Johan Svendsens formannstid i Kunstnerforeningen. Ordenen er en foreningsorden innstiftet som en parodi på ordensvesenet. Ordenen tildeles for innsats i norsk kulturliv. 

Purpurneseordenen hadde sitt klubblokale på Kunstnernes restaurant Blom i Oslo. Ordenens formålsparagraf er som følger: «Denne Orden er indstiftet til Belønning af Toddy-drikning efter kl. 5 lørdag». På lørdager var det i 1873 ikke tillatt å servere sterk drikke annet enn i lukket selskap. 

På Blom ble det hengt opp malte våpenskjold for alle riddere av ordenen. Nærmere 400 personer var per 2003 hedret med Kunstnerforeningens Purpurneseorden.

## Referanser


## Eksterne lenker
* Purpurnæseordenen
Philipp Bauknecht

**Philipp Bauknecht** (født 1884 i Barcelona, Spania, død 1933 i Davos, Sveits) var en tysk ekspresjonistisk maler.

Han ble født mens faren forsøkte å etablere seg som urmaker i Barcelona. Familien flyttet tilbake til Tyskland (Schramberg) i 1892. Gikk først i snekkerlære og siden på kunsthåndverkskole i Nürnberg fra 1998 til 1907.

Han fikk diagnostisert en tuberkulose i 1910, og gjorde som vanlig på den tid og flyttet på høyfjellssanatorium i Alpene. Tok permanent opphold i Davos, der han ble kjent med en ekspresjonistisk maler, Ernst Ludwig Kirchner, som kom dit i 1918.

Han døde av magekreft i 1933. Bildene hans ble erklært som entartet av nazi-regimet i 1937.

Fra 1919 av stilte han ut bilder i Sveits og Tyskland i forskjellige kunstforeninger, museer og gallerier, og deltok i Secessjonen i Glaspalast i München i 1921. Den første separatutstillingen var i Sveits i 1976 hos *Galeri Iris Warzau,* Davos.

## Referanser


## Eksterne lenker
*
Storfallet kraftverk

**Storfallet kraftverk** er et vannkraftverk i Stor-Elvdal kommune i Innlandet.

Verket startet produksjonen i 1915 og fullstendig ombygget i 1990.

Installert effekt er 2,7 MW på to  francisturbiner. Midlere årsproduksjon er på 9,3 GWh.

Kraftverket utnytter fallet på 71,4 meter i Søkkunda. Myklebysjøen er magasin for kraftverket.

## Referanser


## Kilder
* 
* NVE vannkraftdatabase
* Eidsva energi 
* Kiær Mykleby
Mount Columbia

**Mount Columbia** er det høyeste fjellet i Alberta, Canada med sine  moh. og ligger på grensen mellom Alberta og Britisk Columbia. Bare Mount Robson er høyere i den canadiske delen av Rocky Mountains. Høyeste punkt ligger i Jasper nasjonalpark. Fjellet er oppkalt etter Columbia River og fikk sitt navn i 1898 av J. Norman Collie. Elva er igjen oppkalt etter det amerikanske skipet «Columbia Rediviva» ført av kaptein Robert Gray, som var det første som passerte en farlig sandbanke og utforsket munningen av elva i 1792. Mount Columbia ble besteget første gang i 1902 av James Outram sammen med guiden Christian Kaufmann.
 
## Referanser




## Eksterne lenker
* 
* Mount Columbia på BC Geonames
Charles Friedek

**Charles Michael Friedek** (født 26. august 1971 i Gießen) er en tidligere tysk friidrettsutøver (tresteg). Han vant VM-gull under VM i 1999 i Sevilla samme året vant han også innendørs-VM. I 2002 vant han sølv under EM 2002 i München etter Christian Olsson.

## Referanser


## Eksterne lenker
*
Shavian

**Shavian** (også kjent som *The Shaw Alphabet*) er et fonetisk alfabet som er utarbeidet for det engelske språket med mål om å eliminere vanskelighetene ved konvensjonell staving. Alfabetet kan trolig også brukes på flere andre språk med tilsvarende fonemer (lyder). Alfabetet ble utformet av Kingsley Read, som ble plukket ut som en av fire vinnere av en konkurranse utlyst gjennom testamentet til den irske forfatteren George Bernard Shaw (derav navnet) og deretter gitt hovedansvaret for utformingen av det endelige resultatet. Etter å ha testet Shavian over flere år, publiserte Read i 1966 «Quikscript», en videreutvikling av Shavian, hvor flere av tegnene var utformet på et vis som gjorde dem lettere å kombinere.

## Bakgrunn

Shaw var frustrert over irregularitetene og vanskelighetene i engelsk rettskriving. Selv skrev han flere av sine tekster stenografisk, som stort sett er fonetisk basert. Han kjempet derfor for at det skulle utarbeides et alfabet som bedre kunne takle lydene i det engelske språket. At Shaw var språkinteressert kan sees av det som gjerne er hans mest berømte verk, *Pygmalion*, senere omskapt til musikalen *[[My Fair Lady]]*, med den språkelskende professor Higgins i en av hovedrollene. I testamentet satte han som krav at alfabetet skulle ha et én-til-én-forhold mellom tegn og lyder, og at det skulle være forskjellig fra det latinske alfabetet for å forhindre forvirring.

## Alfabetet
Som det latinske alfabetet skal shavian skrives over tre felt, og bokstaver er derfor enten «korte» (kun i det midterste feltet), «høye» (i det midterste og øverste feltet), eller «dype» (går over det midterste og nedre feltet). «Høye» og «dype» bokstaver er alltid konsonanter og opptrer i par: den «høye» bokstaven er alltid ustemt (med unntak av «yea» og «hung»), mens dens «dype» motpart alltid er stemt. De korte bokstavene er vokaler eller nasaler. I motsetning til latinsk skrift har ikke shavinan noen forskjell mellom majuskler og minuskler (såkalte «store» og «små» bokstaver). For å indikere egennavn brukes en «navneprikk» (·) før navnet. Ellers er shavians tegnsetting lik den som brukes på engelsk. 

### Alfabetets utseenede

## Eksterne lenker
* Omniglot.com artikkel om Shavian
* Yahoo! Group om Shavian 
* shavian.org
Røstefoss kraftverk

**Røstefoss kraftverk** er et vannkraftverk i Os i Innlandet.

Kraftverket utnytter et fall i Glåma. Elven er oppdemmet ved kraftverket og verket er et elvekraftverk.

Det første agregatet i kraftverket ble startet i 1913. Et tilsvarende aggregat ble installert i 1916. Installert effekt var originalt på 3,5 MW.

I 1971 ble anlegget utvidet med et påbygg og et nytt aggregat, en rørturbin på 1,5 MW

I 1986 ble den eldste delen av stasjonen revet, og det ble oppført en ny. En kaplanturbin på 3,1 MW erstatter de to eldste aggregatene.
Demningen ble også revet og ombygd med nye luker.

Midlere årsproduksjon er på 20 GWh.
 
## Referanser


## Kilder
* 
* NVE vannkraftdatabase
* NVE: Erfaringer fra gjennomførte prosjekter Røstefossen kraftverk, 1988
Yoelbi Quesada

**Yoelbi Quesada** (født 4. august 1973) er en tidligere cubansk friidrettsutøver (tresteg). 

I 1990 ble han nummer to i Junior-VM og to år senere i 1992 vant han Junior-VM. Som senior vant han sølv i innendørs-VM i 1995, og året etter bronse under OL 1996 i Atlanta. Hans største fremgang er VM-gullet fra 1997 i Aten da han slo regjerende verdensmester og v-rekord holder Jonathan Edwards. Etter seieren er hans største meritt en fjerdeplass fra  OL 2000 i Sydney.

## OL-medaljer
* 1996  Atlanta -  Bronse i friidrett, tresteg  Cuba

## Referanser


## Eksterne lenker
*
Otto Baum

**Otto Baum** (født 1900 i Leonberg, død 1977 i Esslingen) var en tysk billedhogger. Han ble som ekspresjonist utstilt på nazistenes entartete kunst-utstilling i München 1937.

Arbeidene hans finnes blant annet i Frankfurt am Main. Enkelte gallerier tilbyr fortsatt små arbeider av ham til en pris rundt 4&nbsp;000 euro.

## Referanser
Saginaw

**Saginaw** er en by i delstaten Michigan i USA. Saginaw er hovedstad i Saginaw County. I 2000 hadde byen 61&nbsp;799 innbyggere.

## Referanser


## Eksterne lenker
*
Inesa Kravets

**Inesa Mykolajivna Kravets** (ukrainsk Інеса Миколаївна Кравець, født 5. oktober 1966 i Dnipropetrovsk) er en tidligere ukrainsk friidrettsutøver (lengde og tresteg). Kravets begynte sin karriere som lengdehopper og fikk i 1992 sin personlige rekord på 7,37 og vant en sølvmedalje samme år under OL 1992 i Barcelona. Senere var det som tresteghopper at hun fikk sine største suksesser som blant annet OL-gull og VM-gull samt mange ganger verdensrekord. Hennes personlige rekord er 15,50 fra VM i Göteborg 1995 som ennå er verdensrekorden.

## Referanser


## Eksterne lenker
*
Goring-on-Thames

**Goring-on-Thames** er en stor landsby og et verdslig sogn i distriktet South Oxfordshire i grevskapet Oxfordshire, England. Den ligger på nordsiden ved elven Themsen, i Goring Gap mellom Berkshire Downs og Chiltern Hills. Den ligger omkring 13 km nordvest for Reading og 25 km sør for Oxford. På den andre siden av elven ligger landsbyen Streatley i Berkshire. De to regnes ofte som tvillinglandsbyer. De er bundet sammen av broen Goring & Streatley Bridge, og har en felles sluse og demning, Goring Lock. De har også felles jernbanestasjon, Goring and Streatley stasjon, som betjener lokaltog mellom Reading og Oxford på Great Western Main Line. 

Som et verdslig sogn er det meste av området landbruk og skog i Goring Gap ved Chiltern Hills. Langs elvebredden er landsbyens boligområde med en hovedgate, noen få butikker, puber og restauranter. Sognekirken er dedikert Thomas Becket. Ved folketellingen i 2011 hadde landsbyen og sognet en befolkning på 4 022 innbyggere, noe som er meget for en landsby.

## Historie
Den anglikanske sognekirken er et normannisk bygg fra tidlig på 1100-tallet. Den er dedikert Thomas Becket, og har et midtskip som ble bygget i de første femti år etter hans død tidlig på 1200-tallet. Klokketårnet ble reist på 1400-tallet og har en ring med åtte klokker, og den eldste av disse er datert fra 1290. Lektorium er utskåret fra treverk  som er tatt fra HMS «Thunderer» (1783), et av krigsskipene fra lord Nelsons flåte ved Trafalgar.

Et nonnekloster tilknyttet augustinerordenen ble bygget på slutten av 1100-tallet med sitt egen klosterkirke tilstøtende til sognekirken St. Thomas's. Nonneklosteret overlevde fra til slutten av 1500-tallet da det ble avviklet i forbindelse med prosessen oppløsningen av Englands klostre, og deretter revet. Fundamentene til klosterkirken, klostergangen, sakristiet og andre deler av klosterbygningene ble arkeologisk utgravd i 1892.

Sommeren 1893 bodde forfatteren Oscar Wilde ved Ferry Cottage i Goring sammen med lord Alfred Douglas. Der begynte Wilde å skrive på sitt skuespill *An Ideal Husband* hvor det figurert en framtredende figur ved navn «lord Goring». Ferry Cottage ble senere hjem til den pensjonerte Arthur Harris, kommandant av det britiske flyvåpenets bombekommando under den andre verdenskrig. Han bodde der fra 1953 og til sin død i 1984.

## Referanser


## Litteratur
* Page, William, red. (1907): *Victoria County History: A History of the County of Oxford*, **2**, s. 103–104.
* Sherwood, Jennifer; Pevsner, Nikolaus (1974): *The Buildings of England: Oxfordshire*. Harmondsworth: Penguin Books, ISBN 0-14-071045-0, s. 613–616.

## Eksterne lenker
* 
* 
* Visit Goring and Streatley
* Goring and Streatley Amenity Association
* Goring and District Twinning Association 
* Goring Gap News
Oskar Braatens gate (Oslo)

:::*Se [[Oskar Braatens gate|pekerside]] for flere forekomster av Oskar Braatens gate.*

**Oskar Braatens gate** (1-35, 2-30) ligger på Torshov i Oslo.  

Østgaards gates vestre del, mellom Sandakerveien og Anna Sethnes gate, endret i 1999 navn til Oskar Braatens gate, etter forfatteren Oskar Braaten, som vokste opp i distriktet.

## Bygninger
* Nummer 35 – Lilleborg kirke

## Litteratur
* 

## Eksterne lenker
*
Willi Baumeister

**Willi Baumeister** (1889–1955) var en tysk maler, scenograf og typograf/layoutdesigner.

Han ble født 22. januar 1889 i Stuttgart. Han ble utdannet til dekorasjonsmaler 1905 til 1907. Begynte å studere kunst ved kunstakademiet i byen, under lærere som Robert Pötzelberger, Josef Kerschensteiner og Adolf Hölzel, avbrutt av militærtjeneste.

Han giftet seg med malerinnen Margarete Oehm i 1926, og fikk et professorat ved en kommunal kunstskole i Frankfurt am Main i 1926. Denne stillingen ble han fratatt 31. mars 1933 av nazistene og han ble erklært degenerert som kunstner, fulgt opp ved at hans navn var på listen over entartete kunst i 1937. Beslaglisten hos Freie Universität Berlin omfatter 54 numre, derav flere grafiske blad fra kunstmapper hentet inn fra flere offentlige samlinger.

Han gjenopptok virket som kunstner umiddelbart etter krigen, flyttet til Stuttgart i 1945, og virket som lærer ved akademiet der til sin død.

Som maler regnes han som betydningsfull. Han tok utgangspunkt i konstruktivismen og la inn sand og gips for å bygge opp billedflaten. Senere ble formene mere løse. De siste maleriene er preget av klare figurer i svart i midten, med fargerike i rike sjatteringer i utkanten.

Fikk utgitt en bok: *Über das Unbekannte in der Kunst* i 1947.

Han døde 31. august 1955 i Stuttgart.

## Referanser

## Eksterne lenker
* 
* 
* Stuttgart Art museum (på tysk)
* LEMO Biography(på tysk)
* Baumeister and Stuttgart (på tysk)
* Works at the Fine Arts Museums of San Francisco
Tommy Younger

**Thomas «Tommy» Younger** (født 10. april 1930 i Edinburgh, død 13. januar 1984) var en skotsk fotballkeeper.

Younger startet sin karriere i den skotske klubben Hibernian. Her var han med på to seiere i den øverste divisjonen i sesongene 1950/1951 og 1951/1952.

Han ble kjøpt til Liverpool av manager Phil Taylor for £9&nbsp;000 i juni 1956. Han fikk sin debut i 2-3 tapet mot Huddersfield på hjemmebanen Anfield 18. august samme år.

Han ble værende i Liverpool til 1959 da han returnerte til Skottland for å spille for *Falkirk*. Her ble han kun en sesong før han ble hentet tilbake til England for å spille for Stoke. Også her ble han værende en sesong siden han signerte for Leeds i 1961. Han la opp etter kun en sesong i klubben.

Younger spilte 24 landskamper for . Blant disse to kamper i VM i Sverige i 1958.

Han ble senere trener i den canadiske klubben *Toronto City*. Senere ble han president i det skotske fotballforbundet.

Han døde 13. januar 1984, kun 53 år gammel.

## Statistikk
### Kamper
* 1956-1959: Ligakamper – mål: 120 kamper – 0 mål
* 1956-1959: Totalt kamper – mål: 127 kamper – 0 mål

#### Stoke
* 1960-1961: Ligakamper – mål: 10 kamper – 0 mål

#### Leeds
* 1961-1962: Ligakamper – mål:37 kamper – 0 mål

#### 
* 1955-1958: Kamper – mål: 24 kamper – 0 mål

### Medaljer
#### Hibernian
* 1950/1951: Ligavinner 1. divisjon.
* 1951/1952: Ligavinner 1. divisjon.

## Se også
* Statistikk om Liverpool FC.

## Referanser


## Eksterne lenker
* 
*  Profil på Liverpools offisielle hjemmeside
*  Profil på LFChistory.net
Mount Robson

**Mount Robson** er det høyeste fjellet i den kanadiske delen av Rocky Mountains. Mount Robsons høyeste topp er 3 959 meter over havet og ligger i Britisk Columbia. Det er Britisk Columbias nest høyeste fjell, det er bare Mount Fairweather med sine 4 663 meter som er høyere. 

Mount Robson fikk sitt navn i 1915 av Colin Robertson.

## Referanser


## Eksterne lenker
*
Nikolaj Bulganin

**Nikolaj Aleksandrovitsj Bulganin** (russisk: Николай Александрович Булганин, født  i Nizjnij Novgorod, død 24. februar 1975 i Moskva) var en fremstående politiker i Sovjetunionen. Han var Sovjetunionens forsvarsminister (1953–1955) og Sovjetunionens statsminister (1955–1958). I tillegg var han statsminister i Den russiske sovjetiske føderative sosialistrepublikk mellom 1938 og 1940.

## Liv og virke
### Bakgrunn
Nikolaj Bulganin var sønn av en kontorarbeider. Han ble medlem av kommunistpartiet i 1917 og tjenestegjorde i Bolsjevik-regimets politiske politi fra 1918 til 1922. Etter den russiske borgerkrigen ble han industrileder og arbeidet i elektrisitetsadministrasjonen fra 1922 til 1927 og i Moskvas elektrisitetsforsyning fra 1927 til 1931. 

### Politiker
Fra 1931 til 1937 var han formann for den utøvende komite i Sovjet i byen Moskva.

I 1934 ble han valgt som kandidat til Sentralkomiteen, og som lojal stalinist ble han raskt forfremmet under Josef Stalins utrenskningsprosess i årene 1937–1938.

Den 22. juli 1937 ble han utnevnt til statsminister i den russiske sovjetrepublikken. Samme år ble han medlem av Sentralkomiteen, leder av Sovjetunionens statsbank og visestatsminister i Sovjetunionen.

Under andre verdenskrig var han generalløytnant i Den røde armé og var medlem av Sovjetunionens forsvarskomité. I 1944 ble han viseforsvarsminister og Stalins høyre hånd i Den røde armé. I 1946 ble han forsvarsminister og marskalk av Sovjetunionen. Han ble også en kandidat til politbyrået i kommunistpartiet og ble igjen visestatsminister i Sovjetunionen fra 1947 til 1950. I 1948 ble han fullt medlem av politbyrået.

I 1953 ble han utnevnt til forsvarsminister og allierte seg med Nikita Khrusjtsjov i dennes maktkamp med Georgij Malenkov. I februar 1955 etterfulgte han Malenkov som Sovjetunionens statsminister. Han støttet Khrusjtsjovs program og anti-stalinisme og reiste sammen med Khrusjtsjov til India, Jugoslavia og Storbritannia.

I 1957 begynte Bulganin, i likhet med Vjatsjeslav Molotov, å sette spørsmålstegn ved Nikita Khrusjtsjovs liberale politikk. I juni 1957 mislyktes de konservative kreftene i å fjerne Khrusjtsjov fra makten, og som følge av dette ble Bulganin i mars 1958 avsatt som statsminister i Sovjetunionen.

Han gikk tilbake til stillingen som formann av Sovjetunionens Statsbank, men i september 1958 ble han fjernet fra Sentralkomiteen og fratatt tittelen som marskalk. Han ble forflyttet til byen Stavropol som formann av det regionale økonomiske råd og gikk av med pensjon i februar 1960.

## Referanser


## Eksterne lenker
* 
*
Helgi Björnsson

**Helgi Björnsson** (født 1942 i Reykjavík) er en islandsk geofysiker og glasiolog. Han er kjent for arbeidet sitt med avrenning fra isbreer, og spesielt der isbreene er kombinert med geotermisk varme. Dette har blant annet resultert i forfatterskap av flere vitenskapelige artikler om jökulhlaup. Björnsson jobber som forsker ved Háskóli Íslands (Universitetet på Island).

I 1988 tok han doktorgrad ved Universitetet i Oslo med oppgaven «Hydrology of Ice Caps in Volcanic Regions». I perioden fra 1994 til 2004 var han professor II i glasiologi ved Universitetet i Oslo. I 2002 ble han æresdoktor ved Universitetet i Stockholm.

## Publikasjoner
Siden 1979 har Björnsson gitt ut en rekke vitenskapelige artikler i tidsskrifter som f.eks. Nature. Han har også skrevet kapitler i bøker og laget spesialkart.

## Referanser


## Kilder
* http://wayback.vefsafn.is/wayback/20050303051741/www.hi.is/page/helgib
* https://web.archive.org/web/20071102130123/http://www.raunvis.hi.is/~hb/

## Eksterne lenker
* Personlig hjemmeside
* Liste over publikasjonene til Helgi Björnsson
Nidaros Innebandyklubb

**Nidaros Innebandyklubb** (stiftet 22. april 1992) er en norsk innebandyklubb fra Trondheim, som spiller sine hjemmekamper i Munkvollhallen og Trondheim Spektrum.

## Kvinner
Nidaros A-lag for kvinner debuterte i eliteserien i innebandy for kvinner i 2006/07-sesongen med en 6.-plass.

## Menn
Nidaros A-lag for menn rykket i sitt niende forsøk opp til eliteserien i innebandy for menn foran 2009/10-sesongen.

## Referanser


## Eksterne lenker
*
Weiße Rose Stiftung

**Weiße Rose Stiftung** er en forening som arbeider for å fremme forskning på og formidling av Den hvite roses historie. Foreningen ble grunnlagt i 1987 i München av tidligere medlemmer av Den hvite rose og slektninger av flere av de av Den hvite roses medlemmer som ble henrettet i 1943.

## Eksterne lenker
* Weiße Rose Stiftung
Jøkullaup

**Jøkullaup** (av isl. *jökulhlaup*) er en plutselig og ofte katastrofal flom fra en isbre. Opphavet til denne typen flom er enten at en dam som er demmet opp av en bre plutselig blir tappet, eller at et vulkanutbrudd under en bre raskt smelter store mengder is.

Dammer kan også bli demmet opp av endemorener eller andre forhold rundt breen. I forbindelse med vulkanutbrudd under isen vil det ofte smeltes en viss mengde vann som ikke kommer ut, og som dermed resulterer i et jøkullaup som kombinerer begge typene. De oppdemte dammene har flere muligheter til å komme seg forbi breen som demmer dem opp. Store flommer blir ofte skapt når en stor dam blir så tung at den klarer å løfte breen foran seg opp fra grunnen under. Da vil litt vann renne ut og smelte en kanal, som mer vann renner gjennom, helt til alt vannet renner ut på en gang gjennom en stor tunnel langs bunnen av isen.

I Norge er blant annet Blåmannsisen og Rembesdalskåka (utløper fra Hardangerjøkulen i Eidfjord) kjent for jøkullaup.

## Referanser


## Eksterne lenker
*
Ulmer DenkStätte Weiße Rose

**Ulmer DenkStätte Weiße Rose** (DenkStätte=tenkested, ordspill på Gedenkstätte, minnesmerke)
er en permanent utstilling i Ulm og en vandreutstilling som tar for seg både medlemmer av Den hvite rose og andre ungdommer som deltok i antinazistisk arbeid.

Utstillingen ble åpnet i 2000 og oppstod etter initiativ fra Franz J. Müller, æresformann for Weiße Rose Stiftung, og som et samarbeid mellom Weiße Rose Stiftung, folkehøyskolen i Ulm og den tyske folkehøyskoleforeningen, og med støtte fra Robert-Bosch-Stiftung.

## Personer som er portrettert i utstillingen
* Ernst Röder, Wilhelm Burkert, Gerhard Staib, Karl Schneider (Ulm), Richard Wolf (Ulm)
* Erika Schmid
* Otl Aicher, Willi Habermann, Frido Kotz, Alois Schnorr
* Sophie Scholl
* Hans Scholl
* Franz J. Müller, Hans Hirzel, Susanne Hirzel, Heiner Guter
* Heinz Brenner
* Reinhold Settele, Heinz Feuchter, Fritz Bauknecht
* Hans Lebrecht
* Jonathan Stark, Konrad Seibold
* Roman Sobkowiak
* Esther Loewy
* Heinz und Walter Weglein
* Ernst Bauer

Følgende medlemmer av Den hvite rose blir ikke portrettert i utstillingen i Ulm, men i Münchner DenkStätte der Weißen Rose, ettersom de ikke kom fra Ulm:

* Alexander Schmorell
* Christoph Probst
* Willi Graf
* Prof. Dr. Kurt Huber

## Eksterne lenker
* Ulmer DenkStätte
Mikhail Jasnov

**Mikhail Aleksejevitsj Jasnov** (russisk: Михаил Алексеевич Яснов, født , død 1991) var en politiker i Sovjetunionen. Mellom 1960 og 1957 var han statsminister i den Russiske SFSR. Fra 1957 til 1966 var han visestatsminister i den Russiske SFSR. Mellom 1966 og 1967 var han Formann av 
Det øverste sovjets presidium i den Russiske SFSR.

I årene 1950&ndash;1954 var han formann av Unionsrådet, det høyeste kammer i Det øverste Sovjet.

Han ble utnevnt til *[[Helt av det sosialistiske arbeid (Sovjetunionen)|Helt av det sosialistiske arbeid]]* i 1976.

## Eksterne lenker
* Artikkel i den Store Sovjetiske Encyclopedia
John Walker (fotballspiller)

**John Walker** (født 31. mai 1874 i North Lanarkshire, død 1940) var en skotsk fotballspiller. Hans posisjon på banen var spiss.

## Statistikk
### Kamper
**Liverpool**
* **1898-1902:** Ligakamper – mål: **109 kamper – 30 mål.**
* **1898-1902:** Totalt kamper – mål: **120 kamper – 31 mål.**

**Skottland**
* **1895-1904:** Landskamper – mål: **5 kamper – 3 mål.**

### Medaljer
**Liverpool**
* **1900/1901:** Ligavinner 1. Divisjon.

### Individuelle utmerkelser
* **1898/1899:** Topscorer for Liverpool i ligaen.
* **1899/1900:** Topscorer for Liverpool i ligaen.
* **1899/1900:** Topscorer for Liverpool totalt. (Sammen med Tom Robertson).

## Se også
* Statistikk om Liverpool FC.

## Eksterne lenker
* Profil på LFChistory.net
Arnie Robinson

**Clarence Earl «Arnie» Robinson jr.** (1948–2020) var en amerikansk lengdehopper.

I OL 1972 i München hoppet Arnie Robinson 8,03 meter, og tok dermed bronsemedaljen, slått av landsmannen Randy Williams og tyskeren Hans Baumgartner.

I OL 1976 i Montréal tok han gull med 8,35, foran Randy Williams på sølvplassen.

Han vant gull i lengdehopp under de Panamerikanske leker 1971.

## OL-medaljer
*  1976  Montréal -  **Gull** i friidrett, lengdehopp menn  USA
*  1972  München -  Bronse i friidrett, lengdehopp menn  USA

## Referanser


## Eksterne lenker
*
Thomas Tveter

**Bjørn Thomas Tveter** (født 31. august 1972) er en norsk billedkunstner.

Tveter er utdannet med hovedfag i maleri fra Statens håndverks- og kunstindustriskole. Han har deltatt på flere kollektivutstillinger, særlig Høstutstillingen. Hans verk er innkjøpt av blant andre Helsebygg Midt-Norge og private samlere.

Tveter er medlem av Landsforeningen Norske Malere.

## Eksterne lenker
* Tveters hjemmeside 
* Thomas Tveter i LNM Arkiv
Hans Baumgartner

**Hans Baumgartner** (født 1949) er en tidligere tysk lengdehopper. Under OL 1972 i München tok han sølvmedalje i lengde med et hopp på 8,18, seks centimeter bak vinneren Randy Williams. Han deltok også under OL 1976 i Montreal, men uten å ta noen medalje.

Baumgartner ble tysk mester i lengde hvert år i perioden 1971&ndash;1974. 
## OL-medaljer
*  1972  München &ndash; Sølv i  friidrett, lengdehopp menn  Vest-Tyskland
## Eksterne lenker
*
Glenn Hardin

**Glenn Foster Hardin** (født 1. juli 1910 i Derma, Mississippi, død 6. mars 1975) var en amerikansk friidrettsutøver, som var blant verdenseliten på 400&nbsp;meter hekk i 1930-årene. I løpet av karrieren satte han tre verdensrekorder og vant to olympiske medaljer.

## Meritter
### Verdensrekorder
* 52,0 &ndash; 1. august 1932 i Los Angeles
* 51,8 &ndash; 30. juni 1934 i Milwaukee
* 50,6 &ndash; 26. juli 1934 i Stockholm. Denne rekorden stod i hele 19 år.

### OL-medaljer
* 1936  Berlin -  **Gull** i friidrett, 400 meter hekk  USA
* 1932  Los Angeles -  Sølv i friidrett, 400 meter hekk  USA

## Referanser


## Eksterne lenker
*
Al-Hurr

**Al-Hurr ibn Abd ar-Rahman ath-Thaqafi** (arabisk: **الحر بن عبد الرحمن الثقافي**) var en hersker fra Umayyad-dynastiet som styrte den muslimske provinsen Al-Andalus fra 716 til 718. Han var den tredje etterfølgeren til Musa bin Nusair, den nordafrikanske herskeren som hadde leda okkupasjonen av Visigotisk Spania i 711. Al-Hurr ble i 717 den første muslimske kommandøren som kryssa Pyreneene, da han leda en liten armé inn i Septimania. Han hadde liten suksess som hersker, og ble avsatt i 718.

## Referanser
Frol Kozlov

**Frol Romanovitsj (Stefanovitsj) Kozlov** (russisk: Фрол Романович Козлов, født , død 30. januar 1965) var en sovjetisk statsleder. 

Kozlov ble kandidatmedlem i politbyrået i Sovjetunionens kommunistiske parti den 14. februar 1957, og var fullt medlem fra 29. juni 1957 til 16. november 1964.

Mellom 1957 og 1958 var han statsminister i Den russiske sovjetiske føderative sosialistrepublikk. Han ble lenge ansett som den kommende leder av Sovjetunionens kommunistiske parti og Nikita Khrusjtsjovs etterfølger. Hans posisjon i Sovjetregimet ble imidlertid ødelagt av virkningene av hans alkoholisme.

Kozlov ble i 1961 utnevnt til *[[Helt av det sosialistiske arbeid (Sovjetunionen)|Helt av det sosialistiske arbeid]]*. 

## Referanser
Almanzor

:**''Almanzor** kan også sikte til abbasidekalifen Al-Mansur.*
*'Abu Aamir Muhammad Ibn Abdullah Ibn Abi Aamir, Al-Hajib Al-Mansur''' (arabisk: أبو عامر محمد بن عبد الله بن أبي عامر الحاجب المنصور, født ca. 938 i Algeciras, død 11. august 1002 i Medinaceli) var de facto hersker over den muslimske provinsen Al-Andalus på slutten av 900-tallet og starten av 1000-tallet. Under ham var den muslimske innflytelsen i Spania på sitt høyeste. Han ble etterfulgt av sønnen Abd al-Malik al-Musaffar.

## Referanser
Theodor Dahl

**Theodor Dahl** (født 4. november 1886 på *Line* i Time kommune, død 5. mai 1946 i Stavanger) var en norsk forfatter og journalist. Han vokste opp på Orstad i Klepp kommune. Som voksen bodde han for det meste i Stavanger. I 1907 begynte han som journalist, og var for det meste tilknyttet *[[Stavanger Avis]]*. I 1921 debuterte han som forfatter med boken *Lyngheifolk*.

Dahl var nært tilknyttet Jæren. Den jærske naturen og det jærske humøret spilte en stor rolle for hans forfatterskap.

Theodor Dahl er hedret med gatenavn i flere kommuner på Jæren.

## Verker
* 1921 – *Lyngheifolk*
* 1922 – *Hanalandshanen*
* 1923 – *Manden på timpellete*
* 1927 – *Runestkrossen*
* 1932 – *Tre lys og to skjebner* (Roman)
* 1932 – *Jærsk lynne og humor*
* 1933 – *Gullsteinen*
* 1937 – *En hest en prest og en morildmann*
* 1938 – *Jeg kranser min jord*
* 1942 – *Under Jærens himmel*
* 1943 – *Jæren i syn og minne*
* 1944 – *Humor fra hav til hei* (Humoristiske fortellinger fra Jæren)
* 1944 – *Til deg du hei* 
* 1945 – *Fru Grødaland e me å vinne krigen*
* 1947 – *Byen og menneskene*

## Referanser


## Eksterne lenker
* https://www.erlingjensen.net/theodor-dahl/ Erling Jensen - biografi med bilder
* Digitaliserte bøker av Dahl hos Nasjonalbiblioteket.
Borrell II, greve av Barcelona

**Borrell II** (født ca. 946, død 992) var greve av Barcelona, Girona, Osona og Urgell. Da faren hans gikk i kloster ble Borrell II greve, en tittel han delte med broren Miró I fram til 966. Han var gift med Letgarda de Tolosa, som var datter av Raimundo III. Borrell II var i motsetning til faren mer diplomatisk enn krigersk. Han hadde også god kontakt med Paven, og reiste til Roma i 970 for å reorganisere den katalanske religiøse administrasjonen.
Marca Hispanica

**Marca Hispanica**, eller «Spanske mark» var en buffersone under provinsen Septimania som ble oppretta av Karl den store i 795 som en forsvarsbarriere mellom Umayyad-maurerne i Al-Andalus og Frankerriket. Sonen strakk seg helt til Barcelona i sør, og dette var også byen som oppnådde størst innflytelse.

I en videre betydning, refererer Marca Hispanica til en gruppe tidlige iberiske grevskaper oppretta av frankerne, hvorav kun Andorra har forblitt selvstendig fram til i dag. Etter hvert som tida gikk oppnådde disse grevskapene selvstendighet fra Frankerriket.

## Eksterne lenker
* Avtale mellom Petronila og Ramón Berenguer Compromiso de Petronila y Ramón Berenguer